מיק מולבני

מיק מולבני (באנגלית: Mick Mulvaney), או בשמו המלא ג'ון מייקל מולבני (באנגלית: John Michael Mulvaney; נולד ב-21 ביולי 1967) הוא פוליטיקאי אמריקאי מהמפלגה הרפובליקנית, שכיהן בתפקיד השליח המיוחד של ארצות הברית אל צפון אירלנד. לשעבר ראש סגל הבית הלבן בפועל של נשיא ארצות הברית דונלד טראמפ בשלושת החודשים הראשונים לשנת 2019.

ב-6 במרץ 2020 הודיע הנשיא טראמפ בטוויטר, כי מולבני יוחלף על ידי מארק מדוז, וישמש כשליח מיוחד של ארצות הברית לצפון אירלנד. בראשית ינואר 2021 התפטר מהתפקיד. קודם ניהל את משרד הניהול והתקציב (OMB) והיה המנהל בפועל של הלשכה להגנת הצרכן הפיננסי (CFPB) מנובמבר 2017 עד דצמבר 2018.

ביוגרפיה
מולבני שירת באספה הכללית של דרום קרוליינה מ-2007 עד 2011, תחילה בבית הנבחרים של מדינה ואז בסנאט. הוא שימש כחבר בית הנבחרים מ-2011 עד 2017. הוא הוכרז כמועמד לניהול משרד הניהול והתקציב של הבית הלבן על ידי הנשיא הנבחר, דונלד טראמפ בדצמבר 2016 במועמדות שאושרה על ידי הצבעה בסנאט (51-49) ב-16 בפברואר 2017. בזמן שמולבני היה ידוע בתמיכתו המוצהרת בשמרנות כספית כחבר קונגרס, הוא פיקח על הרחבת הגרעון הדרמטית כמנהל משרד הניהול והתקציב. הגירעון עלה כתוצאה מהוצאות מוגברות והפחתת מיסים שהיו גבוהות מהרגיל בתקופה של התרחבות הכלכלה האמריקאית.

ב-14 בדצמבר 2018 הכריז הנשיא טראמפ כי מולבני ייכהן בתפקיד ראש סגל הבית הלבן בפועל במקומו של ג'ון קלי החל מתחילת 2019.

ב-7 בינואר 2021 התפטר מולבני מתפקידו כשליח המיוחד של ארצות הברית בצפון אירלנד, על רקע ההסתערות על קומפלקס הקפיטול של ארצות הברית.

קישורים חיצוניים 

 
 פרופיל באתר משרד הניהול והתקציב

הערות שוליים 

ערכים שבהם תבנית אתר רשמי אינה מתאימה להוספה אוטומטית
בוגרי אוניברסיטת קרוליינה הצפונית בצ'אפל היל
אמריקאים ממוצא אירי
ראשי משרד הניהול והתקציב
חברי האספה הכללית של קרוליינה הדרומית
חברי הקונגרס ה-112 של ארצות הברית
חברי הקונגרס ה-113 של ארצות הברית
חברי הקונגרס ה-114 של ארצות הברית
חברי הקונגרס ה-115 של ארצות הברית
חברי בית הנבחרים של ארצות הברית מקרוליינה הדרומית
חברי הקבינט של ארצות הברית בממשל דונלד טראמפ
חברי בית הנבחרים של ארצות הברית מטעם המפלגה הרפובליקנית
נשיאות דונלד טראמפ: אישים שפרשו או הודחו
אמריקאים שנולדו ב-1967